open-index/open-wikipedia-markdown huggingface dataset:
Carol Owens

**Carol Owens** (lahir 4 Jun 1971) ialah seorang pemain skuasy dari New Zealand yang memenangi Kejohanan Skuasy Terbuka Dunia pada tahun 2000 dan 2003.

Owens dilahirkan di Melbourne, Australia, tetapi menukar taraf kewarganegaraan apabila dia berpindah ke Auckland, New Zealand. Dia mula bertanding pada tahun 1990 dalam Terbuka Switzerland dan berjaya meenduduki tempat ke-17. Pusingan akhir pertamanya ialah ketika Terbuka Jepun pada tahun 1993 (menduduki tempat ke-2 selepas tewas kepada pemain Kanada, Heather Wallace). Kejayaan pertamanya ialah pada bulan oktober tahun yang sama di Adelaide, Australia.

Selepas dia menukar menjadi warganegara New Zealand barulah dia mula bertanding dalam kejohanan dunia. Gelaran pertama Terbuka Dunia bagi Owens ialah pada tahun 2000 apabila dia menewaskan rakan senegara, Leilani Joyce 7-9, 3-9, 10-8, 9-6, 9-1. Kejayaan ini berlaku selepas pertarungan sengit di peringkat separuh akhir menentang Sarah Fitz-Gerald. Semasa Sukan Komanwel 2002 dia memenangi pingat emas dalam acara berpasangan dan perak dalam acara perseorangan. Gelaran Terbuka Dunia kedua datang pada tahun 2003 apabila dia mengalahkan Cassie Campion 3-9, 9-2, 9-7, 9-3. Dalam tahun yang sama dia menjadi pemain No. 1 dunia buat pertama kali.

## Keputusan Terbuka Dunia

* 1990: - tempat ke-33
* 1991: -
* 1992: -
* 1993: -
* 1994: - tempat ke-5
* 1995: -
* 1996: -
* 1997: - ketiga
* 1998: - kelima
* 1999: - Suku akhir (tewas kepada Michelle Martin 9-3, 7-9, 3-9, 2-9)
* 2000: - **Menang** (kalahkan Leilani Joyce 7-9, 3-9, 10-8, 9-6, 9-1)
* 2001: - Separuh akhir (tewas kepada Sarah Fitz-Gerald 1-9, 1-9, 5-9)
* 2002: - Separuh akhir (tewas kepada Natalie Grainger 9-5, 9-2, 5-9, 1-9, 8-10)
* 2003: - **Menang** (kalahkan Cassie Campion 3-9, 9-2, 9-7, 9-3)
Geoff Hunt

**Geoff Hunt** (lahir 11 Mac 1947) ialah seorang pemain skuasy (telah bersara) dari Australia. Beliau ialah seorang pemain skuasy yang hebat semasa zaman kemuncaknya.

Hunt memenangi Terbuka Dunia sebanyak empat kali (1975, 1976, 1979 anddan 1980), Kejohanan Amatur Perseorangan Sedunia sebanyak tiga kali (1967, 1969, dan 1971). Dia juga memenangi Terbuka British sebanyak lapan kali iaitu diantara tahun 1969 dan 1981.

Selepas bersara, Hunt berkhidmat sebagai Ketua Jurulatih Skuasy di Institut Sukan Australia dari tahun 1985-2003.

## Kemunculan diperingkat akhir Terbuka Dunia

## Kemunculan diperingkat akhir Terbuka British

## Pautan luar

* Laman di squashpics.com
Buluh lemang

**Buluh lemang** atau juga dikenali sebagi **buluh nipis**, **buluh padi**, **buluh urat**, **buluh rusa** atau **buluh pelang**. Nama sainsnya *Schizostachyum brachycladum* dan ia ialah spesies buluh. Ia sesuai untuk digunakan bagi menghasilkan lemang dan hasil kerja tangan.
Buluh minyak

**Buluh minyak** atau juga dikenali sebagi buluh gading, buluh aro, buluh temalang dan nama sainsnya *Bambusa vulgaris* ialah salah satu spesies pokok buluh berumpun-rumpun dalam genus Bambusa. Pokok ini besar, dengan banyak cabang yang tumbuh dari sesuatu buku. Biasanya satu atau dua daripada cabang-cabang ini adalah lebih besar daripada yang lain. Buluh gading biasanya bertumbuh di kawasan-kawasan tropika dan subtropika Asia, khususnya di kawasan tropika monsun dan lembap.

Spesies ini biasanya ditanam sebagai pokok hiasan. Nama botaninya *Bambusa vulgaris var. striata*. Ia juga sesuai untuk digunakan bagi menghasilkan batang pengepit makanan, pencungkil gigi, atau pencucuk makanan. Rebungnya boleh diambil untuk dimakan.

## Pautan luar
* Buluh Minyak
* Spesis Pokok Buluh Di Malaysia
* Bambusa vulgaris (grass, tree)
* [ftp://ftp.fao.org/docrep/fao/010/ah783e/ah783e00.pdf GLOBAL FOREST RESOURCES ; ASSESSMENT UPDATE 2005 ; MALAYSIA]
Senarai pemain skuasy

Ini adalah senarai pemain-pemain skuasy antarabangsa yang terkenal.

Nama yang dihitamkan bermaksud pemain yang secara rasmi pernah atau sedang menduduki ranking No. 1 dunia; pernah memenangi Skuasy Terbuka Dunia; pernah memenangi Kejohanan Skuasy Terbuka British (yang merupakan kejohanan dunia sebelum tahun 70-an); pernah memenangi Pingat Emas dalam acara perseorangan dalam Sukan Komanwel; atau pernah menduduki ranking No. 1 dalam sirkit skuasy lain.

## Lelaki

*Mohammad Azlan Iskandar
* **[[A.A. AbouTaleb]]
* [[Gogi Alauddin]]
* [[Ibrahim Amin]]
* **F.D. Amr Bey
* Gamal Awad
* Ahmed Barada
* Abdul Bari
* **[[Jonah Barrington]]
* [[Ritwik Bhattacharya]]
* **Lee Beachill
* Stewart Boswell
* Gawain Briars
* **[[Don Butcher]]
* [[Mark Cairns (pemain skuasy)|Mark Cairns]]
* [[Mark Chaloner]]
* [[Stuart Davenport]]
* [[Byron Davis]] 
* **Jim Dear
* **[[Michael Desaulniers]]
* **Chris Dittmar
* **[[Rodney Eyles]]
* **David Evans
* Gregory Gaultier
* Saurav Ghosal
* Alex Gough 
* Del Harris
* Moussa Helal
* **[[Geoff Hunt]]
* [[Hiddy Jahan]]
* [[Aftab Jawaid]]
* [[Dan Jenson]]
* [[Paul Johnson (pemain skuasy)|Paul Johnson]]
* **Mahmoud Karim
* **[[Azam Khan (pemain skuasy)|Azam Khan]]
* [[Aziz Khan]]
* **Hashim Khan
* **[[Jahangir Khan]]
* **Jansher Khan
* Mohibullah Khan
* **[[Mohibullah "Mo" Khan]]
* [[Rehmat Khan]]
* **Roshan Khan
* **[[Sharif Khan]]
* [[Torsam Khan]]
* [[Joe Kneipp]]
* **Thierry Lincou
* Peter Marshall
* Brett Martin
* **[[Rodney Martin]]
* **Nick Matthew
* Cam Nancarrow
* **[[Peter Nicol]]
* [[Victor Niederhoffer]]
* **Ross Norman
* Mike Oddy
* Ong Beng Hee
* **[[David Palmer (pemain skuasy)|David Palmer]]
* [[Simon Parke]]
* [[Paul Price]]
* **Jonathon Power
* **[[Charles Read (pemain skuasy)|Charles Read]]
* **Anthony Ricketts
* Chris Robertson
* Craig Rowland
* Henri Salaun
* **[[Amr Shabana]]
* **Mark Talbott
* Nick Taylor
* Chris Walker
* Cameron White
* **[[John White (pemain skuasy)|John White]]
* [[Dean Williams]]
* [[James Willstrop]]
* [[Glen Wilson]]
* [[Mo Yasin]]
* **Qamar Zaman

## Women

* **[[Vanessa Atkinson]]
* [[Loo Wee Weern]]
* [[Tania Bailey]]
* [[Philippa Beams]]
* [[Vicky Botwright]]
* **Cassie Campion
* **[[Vicki Cardwell]]
* [[Sue Cogswell]]
* [[Robyn Cooper]] 
* [[Joshna Chinappa]]
* **Nicol David
* **[[Susan Devoy]]
* [[Danielle Drady-Harte]]
* [[Linda Elriani]]
* **Sarah Fitz-Gerald
* Fiona Geaves
* **[[Natalie Grainger]]
* **Natalie Grinham
* **[[Rachael Grinham]]
* [[Suzanne Horner]]
* [[Liz Irving]]
* **Leilani Joyce
* Carla Khan
* Shelley Kitchen
* Tamsyn Leevey
* **[[Martine Le Moignan]]
* **Michelle Martin
* **[[Heather McKay]]
* **Janet Morgan
* **[[Sue Newman]]
* [[Claire Nitch]]
* **Lisa Opie
* **[[Carol Owens]]
* [[Dipika Pallikal]]
* [[Lucy Soutter]]
* **Rhonda Thorne
* Sue Wright
* '''Barbara Wall
* Margaret Zachariah

## Lihat juga

* Skuasy
* Skuasy Terbuka Dunia 
* Kejohanan Skuasy Terbuka British
* Kejohanan Skuasy Berpasangan Dunia 
* Kejohanan Skuasy Berpasukan Dunia

## Pautan luar

* Profil pemain-pemain skuasy
* Skuasy PSA
Janet Morgan

**Janet Rachael Margaret** (1921 - 1990) ialah bekas pemain skuasy dari England yang menguasai arena skuasy semasa tahun 50-an. Dia memenangi Terbuka British sebanyak 10 kali berturut-turut. Hal ini menjadikannya pemain skuasy paling popular sehinggalah kebangkitan Heather McKay.

## Kerjaya
Lahir di Wandsworth, London, Janet pada asalnya ialah seorang pemain tenis yang bermain untuk Britain dalam Piala Wightman pada tahun 1946. Dia kemudiannya beralih kepada sukan skuasy dimana pada tahun 1948 dan 1949 kalah diperingkat akhir kepada Joan Curry. Pada tahun 1950 dia memenangi gelaran Terbuka British buat pertama kali dengan menewaskan Curry dalam perlawanan akhir. Dia kemudiannya meneruskan pencapaiannya selama 10 tahun sehingga tahun 1959. Akibat kecederaan belakang, beliau terpaksa bersara pada tahun 1960. Dia menjadi Pengerusi pertama Persatuan Skuasy Wanita tidak lama kemudian.

## Keputusan Terbuka British
* 1948: naib juara (tewas kepada Joan Curry 9-5 9-0 9-10 6-9 10-8)
* 1949: naib juara (tewas kepada Joan Curry 2-9 9-3 10-8 9-0)
* 1950: **menang** (kalahkan Joan Curry 9-4 9-3 9-0)
* 1951: **menang** (kalahkan Joan Curry 9-1 2-9 9-3 9-4)
* 1952: **menang** (kalahkan Joan Curry 9-3 9-1 9-5)
* 1953: **menang** (kalahkan Marjorie Townsend 9-4 9-2 9-4)
* 1954: **menang** (kalahkan Sheila Speight 9-3 9-1 9-7)
* 1955: **menang** (kalahkan Ruth Turner 9-5 9-3 9-6)
* 1956: **menang** (kalahkan Sheila Speight 9-6 9-4 9-2)
* 1957: **menang** (kalahkan Sheila Speight 4-9 9-5 9-1 9-6)
* 1958: **menang** (kalahkan Sheila Speight (Macintosh) 9-2 9-4 9-2)
* 1959: **menang** (kalahkan Sheila Speight (Macintosh) 9-4 9-1 9-5)
Padang Arafah

**Padang Arafah** merupakan daerah terbuka dan luas yang terletak di sebelah timur luar kota suci Makkah, disinilah umat Islam menunaikan rukun wukuf. Wukuf di padang Arafah merupakan salah satu rukun haji, bagi mengingati kembali peristiwa di mana Nabi Adam a.s. dan Hawa telah diturunkan ke bumi dari syurga atas sebab mengingkari perintah Allah dan terpedaya oleh tipu daya Iblis. Mereka telah dipisahkan di dunia ini dan mengambil masa 40 tahun untuk bertemu kembali. Tempat pertemuan mereka adalah di Gunung Arafah tepatnya di Jabar Rahmah beerti "Gunung Rahmat". Di sinilah bertahun-tahun mereka memohon ampun daripada Allah. Akhirnya permohonan mereka diterima Allah. Wukuf di Padang Arafah pada 9 Zulhijjah bererti berhenti seketika di padang itu. Berada di padang Arafah dalam suasana hangat dan panas terik memberi peringatan awal kepada umat Islam mengenai keadaan di Padang Mahsyar di mana semua manusia tanpa mengira bangsa, pangkat atau kedudukan akan dihimpunkan untuk menerima pengadilan berdasarkan amalan makruf dan munkar mereka semasa di dunia.
Kim Hyung-chil

**Kim Hyung-chil** (Hangul:김형칠; Hanja: 金亨七) (1 Julai 1959 - 7 Disember 2006 di Doha) ialah seorang penunggang kuda dari Korea Selatan. Dia adalah pemenang pingat perak dalam acara tiga hari berpasukan di Sukan Asia 2002 di Busan, dan merupakan anggota paling tua dalam pasukan equestrian Korea Selatan. Kim menyertai Sukan Olimpik Musim Panas Seoul 1988 dan Athens 2004 dan juga dalam Kejohanan Dunia Equestrian.

Beliau meninggal dunia pada 7 Disember 2006 apabila terjatuh daripada kudanya semasa pertandingan equestrian dalam Sukan Asia 2006. Insiden berkenaan berlaku sewaktu lompatan No. 6 iaitu semasa aksi merentas desa dalam acara selama tiga hari. Selepas hujan renyai-renyai, keadaan litar masih dalam keadaan baik. Walaupun 10 orang peserta lain berjaya menamatkan pertandingan tanpa sebarang masalah, Kim tidak begitu bernaib baik.

Siaran televisyen menunjukkan kuda beliau, Bundaberg Black, terperangkap dalam salah satu halangan dan akhirnya menghempap Kim yang terjatuh daripada kudanya. Kim tidak sedarkan diri dan mati sebelum waktu tengah hari waktu tempatan.

Kematian Kim ialah tragedi pertama melibatkan kematian atlit dalam sejarah Sukan Asia.

## Pautan luar
*Profil di doha-2006.com
*Laporan di doha-2006.com
*Laporan di aljazeera.net
*Laporan di foxsports.com

## Rujukan
Sultan Selangor

**Sultan Selangor** ialah gelaran raja berperlembagaan di Negeri Selangor Darul Ehsan, Malaysia. Gelaran rasmi Sultan Selangor ialah "*Duli Yang Maha Mulia Sultan Dan Yang di-Pertuan Besar Bagi Negeri Selangor Darul Ehsan Serta Segala Daerah Takluknya".*

Sultan Selangor berperanan sebagai ketua agama Islam bagi negeri dan juga Kapten Yang di-Pertuan Tentera Laut Diraja Malaysia (TLDM).

## Sejarah
### Pembentukan kerajaan
Sultan Selangor berketurunan dari sebuah dinasti Bugis, yang mengaku berketurunan dari penguasa Luwu di bahagian selatan Sulawesi. Bangsawan dari keturunan ini terlibat dalam perselisihan Kesultanan Johor-Riau pada awal abad ke-18, akhirnya meletakkan sokongan penuh mereka kepada Sultan Sulaiman Badrul Alam Shah dari wangsa Bendahara terhadap penuntut takhta yang mengaku waris dari keturunan Melaka-Johor, iaitu Raja Kecil. Atas sokongan ini, para penguasa Bendahara Johor-Riau menjalin hubungan erat dengan para bangsawan Bugis, memberikan mereka gelaran dan kawalan ke atas banyak kawasan di dalam kerajaan, termasuklah Selangor. 

Daeng Chelak, salah seorang daripada lima pahlawan Bugis, berkahwin dengan adinda kepada Sultan Sulaiman Badrul Alam Shah, Tengku Mandak. Beliau dilantik sebagai Yang Dipertuan Muda Riau kedua dari 1728 hingga 1745. Beliau juga melantik anaknya, Raja Lumu, menjadi Yamtuan Selangor pada tahun 1743. Pada tahun yang sama, Raja Lumu telah diiktiraf oleh Sultan Perak ke-14, Sultan Muhammad Shah, sebagai Raja Selangor, selepas membantu baginda menaiki takhta Perak. Raja Lumu terus memegang gelaran itu sehingga 1766.

### Pengasasan Kesultanan
Raja Lumu tidak menggantikan ayahandanya selepas kemangkatannya pada tahun 1745. Sebaliknya, sepupunya Daeng Kemboja telah dilantik sebagai Yang di-Pertuan Muda Riau yang ketiga. Pada Februari 1756, Sultan Sulaiman Badrul Alam Shah yang menganggap Selangor masih sebahagian daripada wilayah Johor, menawarkan Belanda untuk melombong bijih timah di Selangor selepas membantu anakanda saudara baginda, Raja Mahmud memenangi perang saudara menentang abang tirinya, Raja Alam. Tindakan baginda telah ditentang oleh Daeng Kemboja, Raja Tua Klang dan Raja Lumu. Raja Lumu kemudiannya berusaha untuk mengukuhkan pengaruhnya dan mengeluarkan Selangor daripada pengaruh Kesultanan Johor dengan mendapatkan pengiktirafan daripada Sultan Perak ke-16, Sultan Mahmud Shah. Baginda kemudiannya telah ditabalkan oleh Sultan Mahmud Shah sebagai Sultan Selangor yang pertama pada November 1766, dengan menggunakan nama rasmi, Sultan Salehuddin Shah.

## Senarai sultan
Berikut merupakan senarai sultan Selangor dari permulaan Kesultanan Selangor sehingga kini :

## Galeri

Fail:Sultan-klang.jpg|Istana Sultan Selangor di Klang
Fail:Bendera peribadi Sultan Selangor.gif|Panji peribadi Sultan
Fail:CO 1069-484-138 (7886267686).jpg|Sultan Alaeddin Sulaiman Shah
Fail:National Museum KL 2008 (116).JPG|Tengkolok Sultan


## Lihat juga
* Dewan Diraja Selangor
* Sejarah Selangor
* Andi'/Daeng'- Gelaran Bangsawan Diraja Bugis, di Malaysia dan Sulawesi Selatan, Indonesia
* Kerajaan Luwu
* Sulawesi 
* Tengku Ampuan Selangor/ Tengku Permaisuri Selangor

## Rujukan
* 
* 
* 

## Nota kaki
Sultan Salahuddin Shah

**Sultan Salehuddin Shah ibni Yamtuan Muda Riau II Opu Daeng Chelak** merupakan Sultan yang memerintah negeri Selangor pada tahun 1745 hingga 1782. 

Baginda telah ditabalkan secara rasmi sebagai Sultan Selangor oleh Sultan Mahmud Shah II, Sultan Perak pada bulan November 1766. 

Baginda telah dimakamkan di Bukit Melawati, Kuala Selangor.

## Rujukan

### Bibliografi
*
Sultan Ibrahim Shah dari Johor

**Sultan Ibrahim Shah ibni Yang Dipertuan Muda Raja Bajau** ( ; mangkat pada 16 Februari 1685) ialah Sultan Johor ke-8 dan Sultan Pahang ke-15 (Sultan Johor-Pahang ke-2) dari tahun 1677 hingga tahun 1685. 

## Latar belakang
Baginda merupakan anakanda kepada Yang Dipertuan Muda Raja Bajau ibni Sultan Abdullah Ma'ayat Shah. Bondanya merupakan seorang penari asyik di istana Patani bernama Dang Sirat dari Kampung Nafiri.

Baginda berkahwin dengan Marhum Bakal binti Tun Muhammad Ali. Marhum Bakal merupakan adinda kepada Bendahara Johor, Bendahara Tun Habib Abdul Majid dan Tun Sayyid Jaafar. Sultan Ibrahim Shah mengurniakan Muar kepada Tun Sayyid Jaafar, juga dikenali dengan gelaran Dato' Pasir Diraja, sebagai mas kahwin apabila baginda berkahwin dengan Marhum Bakal. Waris Tun Sayyid Jaafar kemudian menjadi Raja Temenggung Muar.

Pada tahun 1678, Laksamana Tun Abdul Jamil mengajak Sultan Ibrahim Shah untuk berpindah dari Pahang ke Kepulauan Riau. Sultan Ibrahim Shah cuba untuk membina semula Kota Johor Lama tetapi tidak kesampaian. Sultan Ibrahim Shah mangkat di Kepulauan Riau pada 16 Februari 1685 dan baginda kemudian digelar "Marhum Bongsu".

## Rujukan
* 

## Nota kaki

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
 
## Pautan luar
* http://www.johordt.gov.my/pdkotatinggi/pelancongan.php?scr=pelancongan_sejarahsultan
Sultan Muhammad Shah

**Sultan Muhammad Shah ibni Sultan Ibrahim Shah** ibni Sultan Salehuddin Shah ibni Yamtuan Muda Riau II Opu Daeng Chelak, merupakan Sultan yang memerintah negeri Selangor, Malaysia pada tahun 1826 hingga 1857. 

Baginda telah dimakamkan di Bukit Melawati, Kuala Selangor.

## Rujukan

### Bibliografi
*
Sultan Alauddin Sulaiman Shah

** Sultan Alauddin Suleiman Shah ibni Raja Muda Musa I** merupakan Sultan yang memerintah negeri Selangor, Malaysia pada tahun 1898 hingga 1938.  

Baginda adalah putera kepada Raja Muda Selangor Raja Haji Musa dan dilahirkan pada tahun 1866 di Kuala Selangor. Semasa mudanya, baginda pernah belajar di Raffles School, Singapura dan Raja School di Kuala Lumpur.  Baginda telah dilantik menjadi Raja Muda pada tahun 1887 bagi mengisi kekosongan jawatan setelah kemangkatan ayahanda baginda pada tahun 1884.

## Keluarga
Sultan Suleiman mempunyai lima orang adinda iaitu Raja Yahya Sani, Raja 'Abdu'l Murad, Raja Muhammad Tahir, Raja Taksiah dan Raja Chik.

Baginda telah melangsungkan perkahwinan seperti berikut:-

# Mac 1891 - berkahwin dengan sepupu baginda Tunku Maharum puteri Tunku Kudin, Kedah dan Raja Arfah, puteri Sultan Abdul Samad. Hasil dari perkahwinan ini baginda dikurniakan dua orang putera, iaitu Tunku Musa'eddin, dan 4 orang puteri.
# 1910 - berkahwin dengan Raja Zabedah binti Sultan Abdul Jalil Nasiruddin Mukhtaram Shah .
# Berkahwin dengan Cik Puan Hasnah binti Pilong Makam Bandar, orang kebanyakan. Dikurniakan dua orang putera, iaitu Tengku Alam Shah, Tengku Badar Shah dan dua orang puteri.
# Berkahwin dengan Raja Fatimah binti Sultan Idris Mursyidul Azzam Shah.

## Nota kaki

## Rujukan
*
Sultan Brunei

**Sultan Brunei** ialah ketua negara beraja Brunei dan ketua kerajaan dengan jawatan sebagai perdana menteri Brunei. 

Sejak kemerdekaan daripada British pada 1984, hanya seorang sultan menaiki takhta, walaupun institusi diraja bermula sejak abad ke-14. Sultan Brunei boleh dianggap bersamaan dengan Kerabat Bolkiah, dengan leluhurnya telah dijejak dari sultan pertama, Sultan Muhammad Shah, kecuali terganggu seketika dengan kemahkotaan sultan ke-13, Sultan Abdul Hakkul Mubin, yang kemudiannya digulingkan kembali oleh Bolkiah. Gelaran rasmi Sultan Brunei ialah *Sultan dan [[Yang di-Pertuan Negara]] | [[Yang Di-Pertuan Negara]] [[Brunei|Brunei Darussalam]]*. 

## Senarai Sultan Brunei

## Penerbangan Baginda
Baginda mempunyai armada peribadi pesawat VIP sejak 1979. terdiri daripada Boeing 747-8(V8-BKH) Boeing 767-200 (V8-MHB) dan Boeing 787-8 (V8-OAS), serta helikopter seperti Sikorsky S70 dan S76.

Armada pesawat bukan sebahagian daripada Tentera Udara negara. Selain daripada 747-8, dua lagi pesawat menggunakan warna Royal Brunei Airlines.

## Ketidakpastian
Catatan sejarah terawal Sultan Brunei tidak diketahui dengan jelas kerana dokumentasi awal sejarah Brunei yang lemah. Di samping itu terdapat usaha untuk mengislamkan sejarah, dengan "sejarah rasmi" tidak sepadan dengan sumber asing yang boleh disahkan. Batu Tarsilah - rekod salasilah raja-raja Brunei - tidak dimulakan sehingga 1807. Oleh itu, banyak tafsiran sejarah bergantung kepada sumber dan lagenda Cina terdahulu. Nampaknya Kesultanan Brunei awal bergantung kepada sokongan orang Cina, dan mungkin Sultan awal berasal dari Cina. Tambahan pula, Sultan terawal mungkin telah mengamalkan agama Hindu, Buddha ataupun Animisme dengan nama awal menunjukkan asal usul ini.

## Rujukan
Ayu Azhari

**Siti Khadijah Azhari**, lebih dikenali sebagai **Ayu Azhari** () merupakan seorang pelakon, penyanyi, ahli politik, dan model Indonesia.

## Biografi
Ayu Azhari dilahirkan pada 19 November 1968. Beliau berasal dari Pangkal Pinang, ialah kadang sebenarnya atau kota dari lahir ke Jakarta atau menjadi kota lahir dari Bandung memiliki setelah bingung yang ternyata kota  kelahiran tiga orang semuanya.

Ayu Azhari membuat kemunculan sulung di layar lebar pada 1984 dalam filem *Akibat Buah Terlarang*. Pengarah Teguh Karya, yang menonton lakonannya dalam filem itu, mengambilnya sebagai anak didik (protégée). Peranan pertamanya ialah sebagai watak kecil dalam drama pentas *Pernikahan Darah*, yang mana pengarah menegahnya untuk tidak menggunakan suaranya. Pada 1986 beliau berlakon dalam filem *Ibunda* arahan Karya. Beliau mengambil peranan kecil dalam filem terakhir Karya, *Pacar Ketinggalan Kereta* pada 1989.

Pada 1990, Ayu Azhari menerima Anugerah Citra bagi Pelakon Pembantu Wanita Terbaik di Festival Filem Indonesia untuk peranannya dalam *Dua Kekasih.*

Menjelang awal 2000an, Ayu Azhari merupakan salah satu pelakon dengan bayaran tertinggi di Indonesia. Ia telah dikhabarkan yang beliau memperoleh Rp. 20 juta (AS$ 2,200) setiap episod, khabar angin yang Azhari nafikan. Beliau juga mengeluarkan sebuah album, *Dung Indung*.

Pada 2003, Ayu Azhari menulis sebuah buku mengenai bahaya mengintai selepas kakaknya, Sarah, adalah salah satu daripada beberapa selebriti wanita digambarkan menukar pakaian mereka dalam VCD bawah tanah. Penyelidikan untuk buku termasuk menemuduga mangsa intai. Apabila ia telah selesai, tiga penerbit ditawarkan untuk mengambil buku.

Pada 2010, Ayu Azhari berdaftar dengan Partai Demokrasi Indonesia Perjuangan () untuk bertanding bagi jawatan Timbalan Bupati Kabupaten Sukabumi. Beliau dilaporkan melabur Rp. 10 bilion (AS$ 1.1 juta) dalam kempen beliau. Semasa kempen politiknya, lawan beliau menyebarkan gambar lucah seorang wanita menyerupai beliau dengan Frank Zagarino. Ayu Azhari mengambilnya sebagai satu percubaan untuk menjatuhkan beliau. Beliau akhirnya memilih untuk tidak bertanding.

Pada lewat 2011, Ayu Azhari melancarkan buku masakan resipi Bangka.

## Kehidupan peribadi
Ayu Azhari telah berkahwin sebanyak beberapa kali. Perkahwinan pertamanya ialah pada 1990 bersama Djody Gondokusumo, beliau mempunyai seorang anak lelaki. Dalam masa empat tahun, beliau berkahwin dengan Teemu Yusuf Ibrahim dan mempunyai seorang anak lelaki. , beliau berkahwin dengan pemuzik Mike Tramp, vokalis kumpulan White Lion. Beliau mempunyai anak seramai enam orang. 

## Filemografi
### Filem

## Diskografi

## Anugerah

## Rujukan
;Nota kaki

;Bibliografi

* 
* 
* 
* 
* 
* 
*
* 
* 

## Pautan luar
* 
* Profil
Malaysia Hari Ini

***Malaysia Hari Ini*** (MHI) merupakan sebuah rancangan bual bicara pagi yang disiarkan di TV3, sejak 3 Januari 1994.

## Sejarah
Bermula seawal jam 7:00 pagi, ia membincangkan mengenai pelbagai topik menarik seperti hal ehwal semasa, kesihatan, hal keluarga serta hiburan. Para penonton juga boleh berinteraksi dengan para pengacara melalui talian bebas. Waktu siaran MHI sering bertukar misalnya jam 6 Pagi, 6.30 Pagi kemudian jam 7 pagi seterusnya jam 8 pagi (Isnin hingga Khamis bermula 01 Januari 2019 sehingga 30 Julai 2020), Isnin hingga Jumaat bermula pada 03 Ogos 2020 sehingga 30 Julai 2021) sehingga pada Ogos 2021 waktu bertukar kepada jam 9:30 pagi (Iaitu pada 2 Ogos 2021, seterusnya pada 2 Julai 2022 (Bersiaran setiap Isnin hingga Ahad) dan bersiaran semula pada 26 Jun 2023 - 31 Oktober 2024. Seterusnya waktu siaran baharu pada jam 10:00 sehingga 11:00 pagi bermula 1 November 2024.

## Pengacara
### Pengacara Terkini
* Anim Ezati
* Dayah Bakar
* Fadzly Fuad
* Fariha Onn
* Fedtri Yahya
* Hazrena Kassim
* Hanif Miswan
* Nazrudin Rahman
* Sofea Nursolehha Tun

### Bekas Pengacara
* Abby Fana
* Ahmad Noor Sulaiman
* Ally Iskandar (kini bersama Bernama TV)
* Aziz Desa (meninggal dunia)
* Azlan Idris
* Azlinda Mohd Salim
* Christine Ling
* Dang Suria Zainurdin
* Enni Rohaiza Hamzah
* Farah Haizum
* Hairuddin Noh
* Halim Din
* Hasbullah Awang (meninggal dunia)
* Hazlin Hussain
* Haziq Hussni (kini bersama Borak SeeNI dan penyampai Era)
* Iskandar Al-Haziq
* Izwan Azir Saleh
* Karim Mohamad
* Mahadzir Lokman (meninggal dunia)
* M. Zulkifli Abdul Jalil
* Maria Tunku Sabri
* Marsila Hassan (kini bersama penyampai Kool FM)
* Mazidul Akmal Sidek
* Mohd Fasil Mohd Idris
* Nadia Annuar
* Nizal Mohammad
* Nik Nor Azura
* Normala Samsudin
* Nuraffenda Ibrahim
* Nurin Mastura Din Merican
* Norhaina Mohd Noor
* Norzahan Abdul Rashid 
* Nurul Syuhada Nurul Ain
* Omar Abdullah
* Saiful Nizam Ismail
* Suhaimi Sulaiman 
* Raja Endon Mastura
* Ridzwan Abu Hassan 
* Tham Zher Peen
* Tengku Elida Bustaman
* Wardina Safiyyah
* Yusnani Yushak
* Zaim Helmi Zaini
* Zakiah Anas

## Lihat juga
* *[[Nasi Lemak Kopi O]]* (TV9; 2008&ndash;2018, 2024-kini)
* *[[Borak Kopitiam]]* (TV3; 2018&ndash;2022)

## Rujukan

## Pautan luar
* 
* 
*
Kumbang

**Kumbang** ialah serangga yang membentuk order **Coleoptera**, dalam superorder Holometabola. Ia mengandungi lebih banyak spesies daripada order lain dalam alam haiwan, mengandungi hampir 25% daripada semua benda hidup yang dikenalpasti. Kira-kira 40% daripada spesies serangga yang dikenal pasti ialah kumbang (kira-kira 400,000 spesies), dan spesies baru sentiasa dijumpai. Beberapa anggaran meletakkan jumlah bilangan, yang telah dan belum dikenal pasti, sehingga setinggi 100 juta, tapi 1 juta mungkin lebih tepat. Keluarga taksonomi terbesar, Curculionidae (kekabuh atau kumbang belalai), juga tergolong dalam order ini. 

Kumbang dapat dikenali daripada ciri sayap hadapan yang tebal dan keras, berfungsi melindungi sayap belakang yang nipis apabila tidak melakukan penerbangan. Sewaktu terbang, sayap belakang yang digunakan, manakala sayap hadapan terbuka dan terentang, tidak digunakan. Alat mulut kumbang terdiri daripada mandibel yang kuat digunakan untuk menggigit, mengerat atau mengunyah makanan yang terdiri daripada benda padat. Kumbang boleh didapati di pelbagai habitat daratan mahupun akuatik. Malah terdapat kumbang yang merupakan perosak bijirin yang disimpan, seperti kumbang beras dan kumbang tepung.

## Rujukan

## Pautan luar

### Global

* Coleoptera from the Tree of Life Web Project
* List of major Beetle collections
Affin Bank

**Affin Bank Berhad** atau **Affin Bank**; () ialah bank di Malaysia yang dimiliki oleh Affin Group yang disenaraikan di dalam papan utama Bursa Malaysia.

## Perihal
### Latar belakang
**Affin Bank** memulakan operasinya pada bulan Januari 2001 selepas berlakunya pengabungan di antara 2 bank iaitu Perwira Habib Bank Berhad dan BSN Commercial (M) Berhad pada bulan Ogos 2000. Pada bulan Jun 2005, ia bergabung pula dengan Affin-ACF Finance Berhad. Setakat ini bank ini mempunyai 115 buah cawangan seluruh negara. Bangunan Ibu Pejabat yang dipanggil Menara Affin terletak di Tun Razak Exchange, Kuala Lumpur.

### Affin Group of Companies
* **Affin Bank Berhad**
* **Affin Islamic Bank Berhad**
* **Affin Hwang Investment Bank Berhad**
* **Affin Moneybrokers Sdn. Bhd.**
* **Generali Insurance Malaysia Berhad**
* **Generali Life Insurance Malaysia Berhad**
Kesemua agensi kewangan dan agensi insurans yang disenaraikan di atas adalah merupakan rangkaian perbankan dan perkhidmatan insurans yang disediakan sepenuhnya oleh Affin Bank.

### Hak pemilikan Affin Bank Berhad oleh Kerajaan Sarawak
Kerajaan Sarawak kini memuktamadkan perjanjian pemilikan hak perbankan serta pembelian saham utama Affin Bank Berhad, sekali gus menjadikan Kerajaan Sarawak sebagai pemegang sah saham majoriti terbesar, dengan pegangan saham sebanyak 31.25 peratus ke atas syarikat perbankan awam itu.

Kerajaan Sarawak bakal memperluaskan pembukaan bank baharu Affin Bank Berhad di seluruh daerah di Sarawak, dengan mensasarkan sebanyak 50 buah bank cawangan baharu Affin Bank Berhad akan dibuka sepenuhnya di seluruh Sarawak menjelang tahun 2028. Oleh itu, sebagai permulaannya, sebanyak 17 buah bank cawangan baharu Affin Bank Berhad masing-masing bakal beroperasi di kawasan Kuching (8), Bau (1), Sri Aman (2), Betong (2), Sibu (2), Bintulu (1), dan Miri (1).

Pelaksanaan pembukaan bank cawangan baharu Affin Bank Berhad ini sekaligus dapat menggantikan sepenuhnya lima buah institusi perbankan yang sudah ditamatkan operasi dan perkhidmatannya di wilayah Sarawak, iaitu HSBC Bank, Citibank, Alliance Bank, Bank Islam Malaysia, dan Bank Utama Berhad.

## Galeri
Berikut adalah logo penjenamaan bank yang sedang dan telah digunakan sepanjang operasi, dengan menggunakan bunga raya sebagai identiti: 

## Rujukan

## Pautan luar
*  Laman Rasmi Affin Bank
Sekolah King Edward VII

**Sekolah King Edward VII** terletak di bandar Taiping, Perak Darul Ridzuan. Ia dinamakan bersempena Raja Edward VII iaitu raja United Kingdom di mana Tanah Melayu berada di bawah naungan pemerintahan baginda ketika penubuhan sekolah ini.

## Lambang sekolah

### Logo sekolah
Mempunyai perisai, di mana di tengah-tengah terdapat maskot Harimau Belang. Manakala untuk Sekolah Rendah Kebangsaan King Edward VII (2) adalah berbeza dari dua lagi rangkaian sekolahnya.

### Warna sekolah
Hitam dan Merah

### Moto sekolah
*"Magni Nominis Umbra"* dari Latin bermaksud perlindungan dari lindungan nama yang hebat/agung/ulung.

*"Ilmu Suluh Hidup"* merupakan moto untuk Sekolah Rendah Kebangsaan King Edward VII (2).

### Maskot
Harimau belang

## Rangkaian sekolah
* Sekolah Rendah Kebangsaan King Edward VII (1)
* Sekolah Rendah Kebangsaan King Edward VII (2)
* Sekolah Menengah Kebangsaan King Edward VII

## Lagu sekolah

*Dalam baris ke-5 lirik lagu sekolah, pada asalnya merupakan perkataan JUBILEE. Ia telah diganti dengan VICTORY.*

King Edward’s will live forever
As long as the Taiping Hills stand
King Edward’s will shine forever
For the glory of this land
In this year of our victory
We are proud of the days of yore
King Edward VII School we hail thee
You’ll be greater than before
King Edward VII School we hail thee
You’ll be greater than before
The Tigers roar loud and full
Magni Nominis Umbra
The motto of our great school
Magni Nominis Umbra
Edwardians old and young tigers
Let’s unite in a song of glee
King Edward VII School forever
In Malaysia of the free
King Edward VII School forever 
In Malaysia of the free

## Ikrar
It is our duty to uphold
The honour of the school
At all times and in all places
Both now as students and later as leaders
The honour of the school
Will not be upheld
By talking or boasting
For it is by his conduct
That a man is judged
His deeds speak louder than words
And a little example
Is more effective than much precept
From the school
More is to be learnt
Than the wisdom of books
The conduct of a good man and true
May be learnt at school
A tiger scorns to succeed
By means that are dishonest
He never gives in
He never admits defeat
After being punish, blamed
He does not sulk or complain
He never desert his friends
Or his class
Or his school
Under any circumstances
And above all
He is loyal
To his school and country.

## Tokoh terkenal
* Yusof Ishak, Presiden Singapura pertama.
* Ling Liong Sik, bekas Presiden MCA.

## Lihat juga
* Senarai Sekolah Menengah di Malaysia
Jansher Khan

**Jansher Khan** (lahir 15 Jun 1969, di Peshawar, Pakistan) ialah bekas pemain No. 1 dunia dalam sukan skuasy. Dia berasal dari Pakistan. Sepanjang kerjayanya, dia memenangi Terbuka Dunia sebanyak lapan kali dan Terbuka British sebanyak enam kali. 

Jansher datang daripada keluarga yang mempunyai bakat dalam sukan skuasy. Abangnya Mohibullah Khan ialah salah seorang pemain profesional skuasy dalam era 70-an. Seorang lagi abangnya ialah peneraju dalam pertandingan peringkat amatur.

Jansher memenangi Kejohanan Skuasy Remaja Dunia pada tahun 1986. Dalam masa yang sama, ketika itu dunia skuasy lelaki dikuasai oleh seorang pemain dari Pakistan iaitu Jahangir Khan. Pada Terbuka Dunia tahun 1986, Ross Norman akhirnya berjaya menghalang kemenangan berturut-turut Jahangir Khan dalam kejohanan ini. 

Jansher secara rasmi bersara daripada skuasy pada tahun 2001. Dia memenangi 99 gelaran profesional dan menjadi pemain No. 1 dunia selama enam tahun.

## Kemunculan di peringkat akhir Terbuka Dunia

## Kemunculan di peringkat akhir Terbuka British

## Pautan luar

* Profil di psa-squash.com
* Laman di squashpics.com
Ciplak (filem)

Filem **Ciplak** berkisar pada usaha seorang anak muda untuk menyeludup masuk DVD cetak rompak ke England dan halangan yang ditempuh sepanjang hari sebelum dia terbang ke sana. Filem ini dihasilkan dengan kos RM 10 000, antara yang termurah di Malaysia.

## Sinopsis

Di Malaysia, isu cetak rompak bukan saja biasa malah ia telah menjadi sebahagian daripada kehidupan rakyat. Cetak rompak telah membolehkan golongan berpendapatan rendah menikmati barangan yang diidamkan seperti kasut sukan atau beg yang berjenama dan menikmati filem-filem terkini dengan harga yang jauh lebih rendah melalui DVD cetak rompak. Bagi Jo yang sedang belajar di England, isu DVD cetak rompak bukanlah masalah, malah dapat mendatangkan kebaikan terhadap dirinya. Dia dapat meraih keuntungan seperti "durian runtuh" dengan membekalkan DVD cetak rompak kepada sesiapa sahaja yang berminat di England. Dalam semester yang terakhirnya, Jo telah pergi ke Malaysia untuk mendapatkan DVD cetak rompak, "kerjanya" yang terakhir sebelum dia kembali ke Malaysia untuk selama-lamanya.

Dia sedar dia bakal menjadi lebih kaya dengan hasil perolehan jualan 175 DVD cetak rompak ini yang telah ditetapkan harganya pada 50 pound setiap satu kepada seorang lelaki yang ingin mencetaknya. Tetapi, apa yang dia tidak tahu ialah pada hari yang dinanti-nantikan itu bakal menjadi titik sejarah hitamnya apabila berlakunya satu operasi anti-cetak rompak yang terbesar dalam sejarah.
Rupert Grint

**Rupert Alexander Grint** telah dilahirkan pada 24 Ogos, 1988, di Hertfordshire, England, United Kingdom. Walaupun hanya belakon dalam satu sekolah drama sebelum cerita popular Harry Potter, Rupert sudah membuktikan satu daripada dirinya dikenali oleh kebanyakkan pelakon-pelakon di layar perak.

## Latar belakang
### Keluarga
Rupert merupakan anak sulung kepada Nigel Grint. Rupert mempunyai 3 orang adik perempuan dan seorang adik lelaki. 

### Personal
Seperti Ron Weasley, Rupert juga takut pada labah-labah. Ketika waktu lapang, Rupert lebih meluangkan masa dalam belajar tunggang basikal roda satu, tunggang basikal roda empat, melukis danmelakar, main golf, berenang dan bermain gitar. Dalam bulan Julai 2004, Rupert telah tamat sekolah Richard Hale dan mengambil peperiksaan GCSE untuk Seni dan Jerman.

Hasil dari lakonan siri-siri "Harry Potter", Rupert Grint telah membeli satu van aiskrim, dengan pembelian van tersebut, Rupert sering berjenaka dengan menyatakan sekiranya kerjaya lakonannya tidak berjaya selepas tamatnya siri Harry Potter, sekurang-kurangnya dia masih memiliki van tersebut. Mengikut dari temubual Emma Watson dengan Conan O' Brien, van terbabit mempunyai semua perasa aiskrim dan taburan atasnya.  

## Filemografi

## Anugerah
### Percalonan
** 2006**
*Pelakon Berkumpulan Terbaik di Layar Perak (bersama Emma Watson dan Daniel Radcliffe; Anugerah MTV Movie)

**2003**
*Lakonan Berkumpulan Terbaik untuk *[[Harry Potter and the Chamber of Secrets (filem)|Harry Potter and the Chamber of Secrets]]* (bersama 
Kenneth Branagh, John Cleese, Robbie Coltrane, Warwick Davis, Richard Griffiths, Richard Harris , Jason Isaacs, Daniel Radcliffe, Alan Rickman, Fiona Shaw, Maggie Smith, Julie Walters, Emma Watson; Anugerah Persatuan Pengkritik Filem Phoneix)

### Menang
**2002**
*Anugerah Pencapaian Istimewa bagi Bakat Baru Menyerlah (Anugerah Satellite)

## Rujukan

## Pautan luar
* Rupert Grint Net
* Galeri Rupert Grint
* Rupert Grint Fixation 
* Rupert Grint - Myspace.com
Layar perak

**Layar perak**, atau lebih dikenali sebagai **skrin lentikular perak**, ialah sejenis unjuran penapis yang agak popular pada era permulaan industri wayang gambar. Namun begitu, layar perak masih digunakan dalam menjulur filem-filem 3-D pada hari ini.

## Ciri-ciri
Skrin-skrin lentikular perak (batasan secara menegak), yang diperbuat daripada satu fabrik anyaman rapat, sama ada ia semula jadi, ia ibarat sutera atau satu gentian sintetik. Ia terbaik untuk digunakan dengan projektor kuasa rendah *lampheads* dan imej-imej monokromatik.
Burung Sualo Api

**Burung Sualo Api** ialah spesies burung layang-layang yang paling banyak tersebar di seluruh dunia. Ia boleh ditemui di Eropah, Asia, Afrika dan Amerika.

Terdapat 6 subspesies burung ini.

## Makanan
Sualo Api memakan serangga.

## Rujukan

## Pautan luar

* Barn Swallow 
* Sualo Api di PERHILITAN (PDF)
Full Metal Panic!

**Full Metal Panic!** merupakan sebuah anime yang ditayangkan di Jepun.Anime ini mengisahkan mengenai Sousuke Sagara yang ditugaskan oleh majikannya, MITHRIL untuk menjaga calon 'Whispered', Kaname Chidori yang merupakan pelajar sekolah tinggi.

MITHRIL merupakan sebuah organisasi anti pengganas, ejen perisik antarabangsa yang bertanggungjawab memastikan keamanan dunia. Perkataan MITHRIL dikatakan diambil daripada siri trilogi Lord Of The Rings.

Full Metal Panic! pada asalnya merupakan sebuah novel dari Shoji gatou yang kemudiannya disiarkan dalam majalah secara bulanan dan selepas itu dijilid kepada manga.

Siri televisyen Full Metal Panic! sepatutnya ditayangkan pada 11 Januari 2001 tetapi telah dilewatkan tayangannya pada Januari 2002 sebagai menghormati peristiwa WTC di Amerika Syarikat.

## Staf

* Pencipta asal - Shoji Gatoh
* Pengarah dan papan cerita - Koichi Chigira
* Pengarah animasi dan pereka karakter - Osamu Horiuchi
* Pengarah mecha - Koji Ito
* Pereka asal mecha - Masayuki Takano
* Pereka mecha - Kanetake Ebikkawa
* Muzik - Toshihiko Sahasi
* Produksi - Kadokawa Shoten
* Produksi animasi - Gonzo

## Watak

* Sousuke Sagara - pernah menjalani latihan gerila di Afghanistan
* Kaname Chidori - pernah tinggal di Amerika Syarikat
* Teletha Tessa Testarossa - merupakan anggota MITHRIL
* Kurz Weber
* Melissa Mao
* Gauron
* Seina
* Takuma Kugayama
Manuskrip Al-Qubra

**Manuskrip Al-Qubra** merupakan sebuat manuskrip yang terdapat dalam koleksi Raja Ali Marhum Kantor yang pernah mendiami Istana Marhum Kantor. Manuskrip tersebut merupakan jurnal pemerintahan seluruh Yang Dipertuan Muda Riau.
Istana Ahmadi

**Istana Ahmadi** merupakan tempat kediaman Raja Muhamad Yusuf yang menjadi Yang Dipertuan Muda Riau ke-IX selama 58 tahun (1858 - 1899). Beliau terkenal kerana memiliki koleksi manuskrip yang besar, yang ditempatkan di Istana Ahmadi di Pulau Penyegat dan juga di Istana Damnah di Daik-Linggi. Sebahagian kumpulan koleksi dan kitab-kitam agama itu masih tersimpan di bawah panji-panji Khutub Khanah Marhum Ahmadi dan tersimpan di Masjid Sultan Riau di Pulau Penyengat.
Istana Kedatun

**Istana Kedatun** merupakan tempat kediaman Sultan Abdul Rahman Muazam Syah. Istana Kedatun turut memiliki koleksi yang digunakan oleh "Rusydiah Club". Selain itu Sultan Abdul Rahman turut memiliki koleksi kitab-kitab agama, sejarah, riwayat, dan hikayat untuk dipinjamkan bagi kegunaan majlis yang disimpan di Istana Laut.
Gedung Engku Haji Ali

**Gedung Engku Haji Ali** merupakan kediaman Raja Ali Haji ibn Raja Ahmad, seorang pujangga Riau yang paling terkenal, paling produktif dari segi aneka ragam bidang penulisannya.
Gedung Engku Haji Daud

**Gedung Engku Haji Daud** merupakan tempat kediaman seorang tabib kerajaan, yang juga merupakan pengarang beberapa manuskrip perubatan tradisional Riau. Catatan jurnal dan catatan hariannya menjadi sumber rujukan sejarah masa itu yang penting.
Gedung Kuning

**Gedung Kuning** merupakan tempat kediaman Yang Dipertuan Muda VII Raja Abdul Rahman. Selepas kemangkatan Yang Dipertuan Muda VII Raja Abdul Rahman, ia dikenali sebagai Gedung Kuning. Ia merupakan pusat keguatan tulis-menulis dan diketahui menyimpan sejumlah manuskrip Melayu dan Arab.
Istana Marhum Kantor

**Istana Marhum Kantor** merupakan tempat kediaman Yang Dipertuan Muda ke-VIII Raja Ali. Raja Ali merupakan salah seorang pengarang yang bergiat di Riau, bersama-sama sepupunya Raja Ali Haji. Salah satu manuskrip yang tersimpan dalam koleksi Raja Ali Marhum Kantor adalah manuskrip Al-Qubra.

## Pautan luar
* Gambar Istana Marhum Kantor.
Istana Kota Rentang

**Istana Kota Rentang** merupakan tempat kediaman Yang Dipertuan Muda VI (1806-1832) Raja Jaafar, yang memerintah Riau. Yang Dipertuan Muda Raja Jaafar memiliki sejumlah koleksi manuskrip Melayu mengenai pelbagai bidang termasuk sejarah, agama, perubatan tradisional, dan sebagainya. Ketika zaman pemerintahannya, kegiatan surat-menyurat kerajaan berkembang pesat , termasuk penyalinan kitab-kitab agama dan pelbagai manuskrip.

## Rujukan
* Archipel, Volumes 37-38, SECMI., 1989 - Indonesia
William Chapman Ralston

**William "Billy" Chapman Ralston** (12 Januari 1826 - 27 Ogos 1875) ialah peniaga dan ahli kewangan San Francisco, California, serta pengasas Bank California. Sebuah biografi yang berjudul "Tokoh Yang Membina San Francisco: ..." ("*The Man Who Built San Francisco: ...*") mengenainya telah ditulis.

## Biografi
Dilahirkan di Wellsville, Ohio timur pada tebing Sungai Ohio, William Chapman Ralston ialah anak lelaki Robert Ralston III dan Mary Wilcoxen Chapman. Beliau dikenali sebagai "Chap" ketika masih muda lagi.

Dengan kekayaan yang diperoleh dari Comstock Lode di Nevada, Ralston menjadi salah seorang yang terkaya dan yang paling berkuasa di California. Beliau mengasaskan Bank  California dan dikenali untuk memiliki sikap tiadanya perkara yang mustahil.

## Projek-projek
Ralston membina Kediaman Ralston di Belmont, California sebagai kediaman musim panasnya. Direka bentuk oleh John Painter Gaynor, kediaman Ralston kini tersenarai dalam Daftar Tempat-tempat Bersejarah Negara.

Impiannya ialah pembinaan Hotel Palace di simpang antara New Montgomery dan Market di San Francisco, California. Beliau membelanjakan AS$5 juta untuk membina hotel tersebut dan dalam proses itu, menyusutkan sumber kewangan empayar perbankannya. John Painter Gaynor ialah arkitek dan jurutera hotel itu. Hotel itu mempunyai lif terawal atau "bilik penaik" yang dilengkapi dengan butang-butang panggilan elektrik. Masih terdapat Bilik Ralston di dalam hotel itu yang berhampiran dengan koridor utama di sebelah kiri.

Selepas kemarau yang teruk di California pada tahun 1871, Ralston memulakan kerja-kerja mengukur untuk skim pengairan di Lembah San Joaquin, dan pelobiannya berjaya mendapatkan kongres meluluskan akta penubuhan Suruhanjaya Air untuk memberi nasihat tentang pengairan di California.

Pada tahun 1872, Ralston terbabit dalam tipu helah pelombongan intan.

## Kejatuhan empayar kewangannya
Pada tahun 1875, empayar kewangan Ralston jatuh, akibat gabungan:
* pembelanjaan pembinaan Hotel Palace;
* kegagalan percubaan membeli dan menjual semula Syarikat Air Lembah Spring;
* kesan-kesan tinggal Kejutan 1873; dan
* kejatuhan nilai saham Bank California.
Kejatuhan empayarnya itu terjadi hanya beberapa minggu sebelum pembukaan Hotel Palace.

## Kematian
Pada hari selepas kejatuhan empayarnya, mayat Ralston ditemui di Teluk San Francisco, akibat angin ahmar semasa berenang atau pembunuhan diri. Sebanyak 50,000 orang dikatakan menonton perarakan pengebumian Ralston, dan 8,000 orang kawannya dikatakan oleh Brereton menghadiri perjumpaan awam yang diadakan di Dewan Union pada 8 September 1875 untuk mengungkapkan kerugian komuniti. Pekongsinya, Senator William Sharon, memperoleh banyak hartanya, termasuk Hotel Palace serta Dewan Ralston.

## Pautan luar
* Sejarah Kediaman Ralston
* Sejarah Hotel Palace
*  Biografi William Chapman Ralston
* Rencana mengenai kerjaya Ralston
*  Anugerah William Chapman Ralston
* Pohon salasilah William Chapman Ralston
*Muzium maya bandar raya San Francisco
Pelacuran

**Pelacuran** ialah penjualan khidmat seksual, seperti seks oral atau hubungan seks, biasanya untuk wang, namun kadang-kadang juga untuk dadah, barang kemas ataupun hartanah. Seseorang yang melacurkan diri disebut **pelacur**. Kebanyakan pelacur ialah perempuan, namun ada juga pelacur lelaki.

Pelacuran adalah cabang industri seks yang selari dengan pornografi, tarian telanjang, dan bahkan semua mata pencarian yang berkaitan dengan eksploitasi aktiviti seksual dan persembahan yang berkaitan dengan seksualiti untuk menghiburkan orang lain.

Pelacuran banyak bertumpu di kota-kota raya yang membangun pada abad ke-19 seperti di George Town, Singapura, Surabaya dan Batavia yang memenuhi permintaan dari pegawai dan askar kelasi jajahan Barat dan buruh lelaki pendatang Asia tidak sahaja dengan bekalan candu tetapi juga pemudi-pemudi Semenanjung Melayu, Jawa, Sumatera sampai sejauh tanah besar China dan Jepun; ia berkurangan dengan bertambah majunya hubungan pengangkutan sedunia (seperti penciptaan kapal wap berkelajuan tinggi dan pembukaan Terusan Suez) seterusnya mengurangkan halangan untuk kaum wanita Barat berlayar atau merantau jauh ke benua Asia.

## Pelacur
**Pelacur** merujuk kepada lelaki atau wanita yang melakukan hubungan seksual secara sukarela bagi imbuhan wang. Sekiranya secara paksaan, ia ditakrifkan sebagai rogol. Bagi wanita yang menjalin hubungan seksual dengan pasangan terhad, satu atau dua sahaja bagi imbuhan wang, perlakuan ini dikenali sebagai perempuan simpanan. Bagi lelaki yang menjalin hubungan seksual dengan pasangan terhad, satu atau dua sahaja bagi imbuhan wang, perlakuan ini dikenali sebagai *gigolo*. 

Pelacur biasanya terdedah kepada penyakit kelamin dan cenderung mendapat penyakit barah pangkal rahim. Barah pangkal rahim ini dipercayai disebabkan oleh Virus Papilloma Manusia (*Human Papilloma Virus* (HPV)) yang sering terdapat pada sel pangkal rahim apabila mereka didapati mempunyai perubahan pra-barah atau barah. Oleh itu, mereka yang **aktif secara seksual** atau sering bertukar pasangan perlu menjalani ujian kesihatan yang lebih kerap seperti ujian lumuran Pap. 

## Lihat juga
* Pelacuran menurut agama
* Yoshiwara

## Rujukan




## Pautan luar

*  Coalition Against Trafficking in Women (CATW) 
*  Convention for the Suppression of the Traffic in Persons and of the Exploitation of the Prostitution of Others  at Law-Ref.org 
*  Robert Radford, La prostitution féminine à Rome, entre -200 et 200 après Jésus-Christ : une approche pédagogique utilisant les N.T.I.C.
Dalam Besar

**Dalam Besar** merupakan tempat kediaman Engku Puteri (Raja Hamidah) bekas permaisuri Sultan Mahmud, Marhum Masjid di Daik-Lingga. Beliau merupakan tokok pusat bagi kebudayaan, adat istiadat, pemegang religia kerajaan Johor-Riau. Dalam Besar merupakan tempat rujukan bagi segala masalah dan dilengkapi dengan manuskrip bertulis.

## Rujukan
* Peninggalan-Peninggalan Sejarah Di Pulau Penyengat<br>Hamzah Yunus (Raja.), Raja Hamzah Yunus<br>Diterbitkan oleh Unri Press untuk Yayasan Kebudayaan Indera Sakti, Pulau Penyengat, 2003 - Travel - 24 pages
Pukimak

**Pukimak** merupakan makian dan satu slanga yang kasar dalam bahasa Melayu. Perkataan ini berasal daripada kata kasar, "puki" (alat kelamin perempuan) dan "mak" (ibu) yang merujuk kepada kemaluan ibu seseorang yang dianggap sebagai sesuatu yang lucah. Singkatannya ialah **kimak & kimek**. Perkataan ini lazimnya digunakan untuk berbalah dengan menunjukkan kemarahan atau ingin mengganggu individu lain.

Penggunaan kata ini sering dikaitkan dengan penutur yang dianggap biadap dan tidak bertatasusila (sejenis samseng). Dalam kalangan kelas pertengahan dan atasan, penggunaan kata ini dianggap menunjukkan seseorang itu kurang ajar atau tidak beradab.

Perkataan ini dapat digunakan dalam pelbagai konteks, antaranya:
*Sebagai suatu penonjolan patois/rojak yang mencarut: "Nazwan itu sangat ber*pukimakan ye*"
*Sebagai satu penghinaan kepada seseorang: "Jauhar*, pukimak kau hijau!*"
*Sebagai suatu kata sifat kebencian: "*Aku akan hancurkan kau Aiman, ingat itu pukimak sial babi anjing pundek!*"
*Sebagai suatu kata ganti nama berkecuali: "Blah, *pesta ini... macam pukimak,kita minum todi kat rumah.*"

Istilah ini juga dapat digabungkan dengan kata "jahat" untuk merujuk kepada seseorang yang terlibat dalam aktiviti-aktiviti bahaya. Contohnya: "Nik *ialah* *pukimak yang kejam*".

Penggunaan istilah ini dalam konteks seni dan sastera Melayu dapat menggambarkan emosi yang kuat seperti kebencian dan penghinaan. Ini menunjukkan bagaimana bahasa kasar digunakan untuk menyampaikan perasaan yang kompleks.

## Nota Kaki
Masjid Dublin

**Masjid Dublin** adalah sebuah masjid di Jalan South Circular, Dublin, Ireland. Ia kini adalah ibu pejabat Yayasan Islam Ireland.

## Latar belakang masjid
Pada awal 1970an suatu masa ketika tiada masjid berada di Dublin, para pelajar Muslim bermula menghubung saudara-mara mereka, pertubuhan Islam di U.K. dan sesetengah negara Islam dengan tujuan untuk mendapatkan wang untuk mendirikan sebuah masjid di Dublin. Pada 1974 sebuah rumah empat tingkat telah dibeli, dan pada 1976 masjid pertama telah dibinakan dan sebuah pusat Islam telah dibuka. Beberapa tahun kemudian selepas pertubuhannya, masjid menjadi sangat kecil untuk memberikan tempat untuk para umat. Oleh itu, pada 1983, bangunan Pusat Budaya Islam Ireland kini di Jalan South Circular telah dibeli dan ditukarkan ke sebuah masjid.

## Masjid
Gereja Presbyterian Donore telah dibina pada 1860an dalam gaya gereja Inggeris abad ke-13.
Pada 1983 bangunan ini di Jalan South Circular dibeli oleh Yayasan Islam Ireland dan diubah menjadi sebuah masjid.

## Pautan luar
* Information about the mosque 
* Official site of the Islamic Foundation of Ireland